cyanic-selkie/wikianc huggingface dataset:
Krievijas 2022. gada iebrukuma Ukrainā hronoloģija
13. marts
Dienas laikā tika ziņots par smagām kaujām vairākās frontēs. Ukraina apgalvoja, ka tā veic pretuzbrukumu Harkivas apgabalā un Mikolajivas apgabalā, savukārt Apvienotās Karalistes Aizsardzības ministrija paziņoja, ka Krievijas spēki mēģina izolēt Ukrainas spēkus Austrumukrainā un Krievijas Jūras spēki faktiski ir izveidojuši blokādi ap Ukrainas Melnās jūras piekrasti, apturot tās starptautisko jūras tirdzniecību.
15. marts
Tajā pašā dienā prezidents Zelenskis paziņoja, ka Ukraina tuvākajā laikā nepievienosies NATO, un "tā ir patiesība, un tā ir jāatzīst". Čehijas premjerministrs Petrs Fiala, Slovēnijas premjerministrs Janess Janša, Polijas premjerministrs Mateušs Moraveckis un Polijas premjerministra vietnieks Jaroslavs Kačiņskis vēlāk apmeklēja Kijivu un tikās ar Zelenski, lai paustu atbalstu Ukrainai.
25. marts
Ukrainas spēki veica pretuzbrukumus Kijivas austrumu pieejām, atgūstot dažas apdzīvotas vietas. Ziemeļrietumos no galvaspilsētas turpinājās kaujas par Irpiņu, lielākā daļa pilsētas palika ukraiņu rokās. Krievijas spēki ieņēma Čornobiļas atomelektrostacijas darbiniekiem celto Slavutičas pilsētu. Ukrainas uzlidojumā Krievijas 49. armijas komandpunktam Čornobajivkas lidlaukā pie Hersonas gāja bojā ģenerālis Jakovs Rezancevs. Ukraiņi sāka pretuzbrukumu uz austrumiem no Harkivas pilsētas. Krievi turpināja ar raķetēm uzbrukt Ukrainas militārajai un civilajai infrastruktūrai, trāpot Ukrainas gaisa spēku komandcentram Vinnicā Ukrainas rietumu un centrālajā daļā.
3. aprīlis
Ukrainas Aizsardzības ministrija ziņoja, ka Mariupolē nošauts lietuviešu kinorežisors Mants Kvedaravičs.
7. aprīlis
Kremļa pārstāvis D. Peskovs atzina, ka Krievija cietusi milzīgus zaudējumus, nosaucot iebrukumu par "traģēdiju". Krievijas Aizsardzības ministrija paziņoja, ka tās raķetes vienas nakts laikā iznīcinājušas četras degvielas tvertnes Ukrainas pilsētās Mikolajivā, Harkivā, Zaporižjā un Čuhujivā. Ministrija apgalvoja, ka Ukraina šos objektus izmantoja, lai apgādātu savu karaspēku netālu no Mikolajivas un Harkivas pilsētām un Donbasa apgabalā.
11. aprīlis
Odesa ir viens no mērķiem, ko Ukrainā visvairāk iekāro Krievija. Līdz šim tā tikai apšaudīta no attāluma; pilsētā turpina gatavoties aizstāvībai.
Kijivas apgabalā atjaunoja satiksmi pie tilta, kas savieno galvaspilsētu ar Irpiņas, Bučas, Hostomeļas pilsētām. Tilts tika uzspridzināts kara pirmajās dienās, lai apturētu Krievijas Bruņoto spēku tuvošanos. Tagad blakus tiltam radīts pagaidu risinājums upes šķērsošanai. Strādnieki piecas dienas darbojušies 24 stundas diennaktī, lai radītu 245 metrus garo un deviņus metrus plato konstrukciju.
14. aprīlis
Krievija zaudējusi iespēju ražot virsskaņas aviācijas raķešu kompleksus "Kinžal". Tā paziņojis Ukrainas Militāri tiesisko pētījumu centra vadītājs Oleksandrs Musijenko.
Krievijas Aizsardzības ministrija paziņoja, ka Krievijas Melnās jūras flotes raķešu kreiseris "Moskva", kas tika vilkts uz ostu, vētras izraisītos viļņos nogrimis, vēstīja Krievijas ziņu aģentūras.
16. aprīlis
ANO Pasaules Pārtikas programma (WFP) aicinājusi ļaut tai netraucēti piekļūt cilvēkiem, kas iesprostoti Krievijas spēku aplenktajās Ukrainas pilsētās, kur viņiem draud bada nāve.
19. aprīlis
Joprojām katastrofāla situācija ir Krievijas karaspēka aplenktajā un nopostītajā Mariupolē. Pilsētas aizstāvju — brīvprātīgo bataljona "Azov" — komandieris Deniss Prokopenko aicinājis pasaules līderus palīdzēt izveidot evakuācijas koridoru, lai civiliedzīvotāji varētu pamest metalurģijas kombināta "Azovstaļ" teritoriju. Pēc viņa teiktā, rūpnīcas pagrabos slēpjoties vairāki simti sieviešu, bērnu un vecu cilvēku. Pēdējās nedēļās "Azovstaļ" teritorijā norisinās smagas cīņas starp pilsētas aizstāvjiem un Krievijas spēkiem.
20. aprīlis
Pēdējās diennakts laikā Ukrainas armija Donbasā atsitusi desmit Krievijas armijas uzbrukumus.
Ukrainas varasiestādēm izdevies provizoriski vienoties par humāno koridoru no Krievijas karaspēka aplenktās Mariupoles, kur pēdējās trīs dienas nav izdevies evakuēt civiliedzīvotājus.
22. aprīlis
ANO aicinājusi Krieviju un Ukrainu pareizticīgo Lieldienu laikā ievērot "humāno pauzi".
V. Zelenskis: Krievija noraidījusi Ukrainas priekšlikumu par pamieru pareizticīgo Lieldienu laikā.
23. aprīlis
Krievijas karaspēks cenšas izvērst uzbrukumu visā Donbasa frontē, sestdienas rītā pavēstīja Ukrainas Bruņoto spēku Ģenerālštābs.
28. aprīlis
Krievijas hakeru grupējumi pēc Krievijas pilna apjoma iebrukuma Ukrainā ir sarīkojuši apmēram 240 kiberuzbrukumus Ukrainai, koordinējot tos ar Krievijas militārajiem triecieniem, trešdien paziņoja ASV tehnoloģiju milzis "Microsoft".
2. maijs
Somija lauzusi līgumu ar Krieviju par jauna atomreaktora būvēšanu Somijā.
3. maijs
Dānija kļuvusi par pirmo Ziemeļvalsti, kas no jauna atvērusi vēstniecību Kijivā.
4. maijs
Krievijas karaspēks ir izvedis no četriem tā okupētiem Ukrainas apgabaliem apmēram 400 tūkstošus tonnu graudu, kas ir trešdaļa no visām graudu rezervēm šajos apgabalos.
9. maijs
ASV noteica jaunas sankcijas Krievijai saistībā ar tās iebrukumu Ukrainā. Jaunās sankcijas aizliegs ASV grāmatvedības un konsultāciju uzņēmumiem sniegt pakalpojumus Krievijas klientiem. Tika arī noteiktas sankcijas Krievijas telekompānijām "Pervij kanal", "Rossija 1" un "NTV" un citām.
11. maijs
Ukrainas prezidenta biroja pārstāvji vēstīja, ka Ukrainas aizsardzības spēki kopumā atbrīvojuši 1003 apdzīvotās vietas, un 70% no tām darbu jau atsākušas vietējās varas institūcijas.
14. maijs
Krievija nolēma pārtraukt elektrības eksportu uz Somiju. Šāds lēmums izziņots dienu pēc tam, kad Somija pavēstīja par vēlmi pievienoties NATO.
16. maijs
Ukrainas armija pie Harkivas sasniedza Krievijas robežu.
19. maijs
Ukrainas prezidents Volodimirs Zelenskis ierosināja pagarināt karastāvokļa un vispārējās mobilizācijas termiņu par 90 dienām.
24. maijs
Ukrainas ģenerālprokurore Irina Venediktova Pasaules ekonomikas forumā Davosā paziņoja, ka tuvākajā laikā tiks tiesāti vēl 48 Krievijas karavīri. Kopumā par kara noziegumiem ierosināti 13 tūkstoši lietu.
25. maijs
Krievijas kara Ukrainā dēļ Ungārijā izsludināts ārkārtas stāvoklis.
26. maijs
Krievija nolaupījusi ukraiņu bērnus un deportē viņus uz savu teritoriju ar mērķi iznīcināt ukraiņu nāciju, teikts Ukrainas paziņojumā ANO.
28. maijs
Ukraina veidos mūsdienīgu bumbu patvertņu sistēmu, paziņoja Ukrainas kopienu un teritorijas attīstības ministrs Oleksijs Černišovs.
6. jūnijs
Mariupolē draud izcelties holeras epidēmija, jo sagrautajā pilsētā valda antisanitāri apstākļi, brīdināja Ukrainas amatpersonas.
24. jūnijs
ASV valsts sekretārs Entonijs Blinkens paziņojis, ka Krievijas sāktā kara dēļ bads draud vēl 40-50 miljoniem cilvēku.
30. jūnijs
Krievija izvedusi savus spēkus no Čūsku salas.
2. jūlijs
Ukrainas zaudējumi lauksaimniecībā varētu sasniegt 20 miljardus dolāru.
3. jūlijs
Ukrainas karaspēks atstājis Lisičansku.
8. jūlijs
Ukrainas kultūras ministrs ierosinājis aizliegt jebkāda veida grāmatu ievešanu no Krievijas. Rietumu valstu līderi Bali notikušajā G20 sanāksmē atteikušies fotogrāfēties kopā ar Sergeju Lavrovu.
12. jūlijs
Časivjaras pilsētā notikušajā Krievijas raķešu triecienā upuru skaits pieaudzis līdz 33.
17. jūlijs
Apvienotās Karalistes Aizsardzības štāba priekšnieks admirālis sers Tonijs Radakins sacīja, ka pēc viņa prognozēm, Krievijas armija ir zaudējusi 50 000 karavīru, kuri tikuši nogalināti vai ievainoti, kā arī gandrīz 1700 tanku un gandrīz 4000 kaujas mašīnu, kas ir vairāk nekā 30% no Krievijas sauszemes spēku zaudējumiem. Viņš arī norādīja, ka krievu karavīriem ir lielas problēmas ar morāli.
29. jūlijs
Krievijas spēki ir uzbūvējuši pontonu tiltu zem Antoņivkas tilta virsbūves, lai palīdzētu to pasargāt no raķešu uzbrukumiem, pa to tiek veikta gan civilā, gan militārā satiksme.
24. augusts
Apvienotās Karalistes premjerministrs Boriss Džonsons apmeklējis Ukrainu trešo reizi kopš Krievijas iebrukuma sākuma. Džonsons paziņoja par militārās palīdzības paketi 54 miljonu sterliņu mārciņu apmērā Ukrainai, tajā iekļaujot bezpilota gaisa sistēmas un prettanku munīciju.
11. septembris
Krievijas Aizsardzības ministrija publicēja karti, kurā apstiprināts, ka Krievijas spēki Harkivas apgabalā ir atkāpušies uz Oskilas upes austrumu krastu. Tika apstiprināts, ka apdzīvotās vietas Kozača Lopaņa, Vovčanska un Lipci atrodas Ukrainas spēku kontrolē. Vēlā pēcpusdienā Krievijas aizsardzības ministrija paziņoja par oficiālu Krievijas spēku izvešanu no gandrīz visa Harkivas apgabala, norādot, ka notiek "karaspēka samazināšanas un pārvietošanas operācija".
19. septembris
Krievijas raķete trāpīja Dienvidukrainas AES pievārtē, sabojājot ēkas un blakus esošo hidroelektrostaciju. Kodolreaktori netika bojāti.
30. septembris
Putins teica runu tā dēvētajā "parakstīšanas ceremonijā", kas bija paredzēta, lai atzīmētu Krievijas veikto Ukrainas dienvidaustrumu aneksiju. Runā Putins paziņoja par pretenzijām uz Donecku, Luhansku, Hersonu un Zaporižji, sakot, ka tie tagad ir "četri jauni Krievijas Federācijas reģioni". Atbildot uz to, Zelenskis lūdza NATO piešķirt Ukrainai dalību militārajā aliansē.
1. oktobris
Kijiva paziņoja, ka Krievijas triecienā Harkivai gājuši bojā 24 cilvēki, no kuriem 13 bija bērni.
9. oktobris
Krievijas bruņotie spēki izšāva sešas raķetes uz daudzdzīvokļu namu Zaporižjā, kā rezultātā 13 cilvēki gāja bojā un vairāk nekā 89 tika ievainoti.
10. oktobris
Krievija veica masveida raķešu triecienu visā Ukrainas teritorijā, tostarp galvaspilsētā Kijivā, nogalinot vismaz 23 civiliedzīvotājus un vairāk nekā 100 ievainojot.
13. oktobris
Krievijas spēki izšāva astoņas raķetes uz Mikolajivu, trāpot piecstāvu dzīvojamai ēkai. Viens no upuriem bija 11 gadus vecs zēns.
26. oktobris
Krievijas spēki ir deportējuši aptuveni 70 000 Ukrainas civiliedzīvotāju no Dņepras labā krasta, daļu no viņiem - uz Krievijas dienvidiem.
1. novembris
Krievija paziņoja par daļējās mobilizācijas pabeigšanu.
Hindenburga līnija
Sommas kauja beidzās novembra vidū, kad sliktie laika apstākļi, kas frontes zonu pārvērta necaurejamos dubļos piespieda abas puses pāriet aizsardzībā. 1917. gada janvāra vidū sākās sals, un dubļi sasala.
Vāciešu atkāpšanos Antante kļūdaini uzskatīja par sabrukuma pazīmi. 9. aprīlī briti sāka uzbrukumu pie Arrasas un 16. aprīlī franči uzsāka lielu uzbrukumu vāciešu aizsardzības līnijām, kas pēc milzīgiem zaudējumiem apstājās jau dažu dienu laikā, sagraujot franču morāli, kas maijā noveda pie plašiem dumpjiem armijā, kurus izdevās apspiest tikai ar nāvessodiem. Vācieši sāka izmantot elastīgo aizsardzību, uzbrukuma gadījumā atkāpjoties no pirmās līnijas, pēc tam ļaujot dziļāk aizmugurē izvietotajai artilērijai iznīcināt pretinieku, kam sekoja kājnieku pretuzbrukums, kura uzdevums bija atgūt pirmo līniju.
Aizsardzības līniju Antantes spēki pārrāva 1917. gada beigās, vāciešiem liekot saprast, ka aizsardzību neizdosies noturēt, un sākās Pavasara ofensīvas plānošana. Antantes Simts dienu ofensīvas laikā Hindenburga līniju pārrāva.
Sudzuka
Sudzuka (ja, Suzuka-shi) ir pilsēta Mie prefektūrā, kas atrodas Japānas centrālajā dienvidu daļā — Kansai reģionā uz Honsju salas.
Kriss Pains
Kristofers Vaitlovs "Kriss" Pains (Christopher Whitelaw "Chris" Pine; dzimis Losandželosā, Kalifornijā, ASV) ir amerikāņu aktieris. Plašāku atpazīstamību ieguvis ar Džeimsa Kērka tēla atveidošanu 2009. gada filmā "Zvaigžņu ceļš" un filmas turpinājumā "Tumsā: Zvaigžņu ceļš" (2013). Tēlojis arī filmās: "Princese pret pašas gribu 2" (2004), "Skūpsts uz veiksmi" (2006), "Izsvēpēt dūzi" (2007), "Neapturamais" (2010), "Tātad... Karš!" (2012), "Leģendārais piecinieks" (2012), "Neciešamie bosi 2" (2014), kā arī Džeku Raienu filmā "Džeks Raiens: Ēnu aģents" (2014), Pelnrušķītes princi filmā "Jo dziļāk mežā" (2014) un Olīvijas Vaildas filmā "Neraizējies, dārgā" (2022).
Alpu glīvene
Apraksts
Alpu glīvene ir daudzgadīgs, liels (50-200 cm garš) lakstaugs. Tā stublāja garums variē atkarībā no augšanas vietas dziļuma. Augam ir tikai iegrimušas vai iegrimušas un peldošas lapas. Stublājs ir 0,2-0,3 cm plats, augšdaļā zarains, parasti iesarkans. Peldošās lapas ir izvietotas rozetveida pušķī, tās ir otrādi olveida vai lāpstveida (3-8 cm garas un 2-5 cm platas). Lapu kāts ir īsāks nekā puse plātnes garuma. Iegrimušās lapas ir lancetiskas (7-12 cm garas un 1-2,5 cm platas), tās ir gandrīz sēdošas, to mala ir gluda, gals strups, tās ir ļoti plānas, nedaudz ieliektas. Pielapes plēvjveidīgas (3-5 cm garas), brūnsārtas. Ziedi ir blīvā vārpveida ziedkopā (2-4 cm gara), ziedkopas kāts ir garāks nekā vārpa. Auglis ir šķautņains, gluds riekstiņš ar īsu knābi. Zied no jūnija līdz septembrim.
Enna Makleina
2002. gadā Enna Makleina Savienoto Valstu Militārajā akadēmijā ieguva bakalaura grādu mehānikas inženierijā. 2004. gadā Bātas Universitātē viņa ieguva maģistra grādu aerokosmiskajā inženierijā. 2005. gadā Bristoles Universitātē Makleina ieguva maģistra grādu starptautiskajā drošībā.
Vieglatlētika 1896. gada vasaras olimpiskajās spēlēs — 100 metri vīriešiem
Šīs medaļas piešķīra Starptautiskā Olimpiskā komiteja ar atpakaļejošu datumu. Spēļu laikā uzvarētājiem tika pasniegtas sudraba un bronzas medaļas.
Naratoloģija
Izmantošana
Apzīmēt darbu, kā naratoloģisku ir zināmā mērā atkarīgs vairāk no akadēmiskās disciplīnas, kurā darbs ir, nekā teorētiskus variantus, kurā tas varētu būt. Metodi var izmantot jebkuram stāstījumam, un naratoloģijas sākumā bieži tika izmantoti neliterāri darbi. Tomēr terminu "naratoloģija" visbiežāk izmanto literatūras teorijā un literatūras kritikā, kā arī filmu teorijā un (mazākā mērā) filmu kritikā. Naratoloģisku metodiku izmanto arī netipiskos gadījumos, piemēram, sociolingvistiskos pētījumos par mutvārdu stāstiem (Viljams Labovs) un sarunu analīzē, vai diskursa analīzē, kas nodarbojas ar stāstiem, kas rodas spontāni verbālu sarunu laikā. Tas ietver arī pētījums par videospēlēm, grafiskiem romāniem, "bezgalīgo audeklu" jeb interneta komiksiem, un stāstījuma skulptūrās, kas saistīti ar topoloģiju un grafu teorijā. Tomēr komponentu analīzes veidā, kurā nareme jeb stāstījuma struktūras pamatvienība arī tiek uzskatīta par pamata vienību, vēstījuma struktūra varētu ietilpt tādās jomās, kā valodniecība, semiotika, vai literatūras teorija.
Vēju tornis
Marmora celtni, kas ir 12 metrus augsta un kuras diametrs ir 8 metri, visticamāk uzbūvēja astronoms Kiras Andronīks 1. gadsimtā pirms mūsu ēras, bet, iespējams, celtne ir senāka. Celtnei ir astoņstūra forma, un tā orientēta debess pušu virzienā. Katrā no astoņiem virzieniem frīzē attēlots attiecīgā vēja dievs — ziemeļvējam — Borejs, rietumvējam — Zefīrs u.t.t. Kompleksā ietilpa arī vēja rādītājs Tritona izskatā, klepsidra (ūdens pulkstenis) un saules pulkstenis.
XXI Vispārējie latviešu Dziesmu un XI Deju svētki
Dalībnieki
Kopkorī bija 13 000 dziedātāju, bet deju svētku koncertos piedalījās 10 746 dejotāji. Svētkos piedalījās arī apvienotais pūtēju orķestris (1600 muzikantu), tautas mūzikas ansambļi (700 dalībnieku), ārzemju latviešu kori un deju kopas (700 dalībnieku).
Erudīcija
Erudīciju nereti saista tieši ar konkrētu faktu iegaumēšanu un atcerēšanos. 18.gadsimta vidū franču intelektuālis, viens no apgaismības kustības spilgtākajiem pārstāvjiem Žans Lerons Dalambērs erudīciju definēja kā "zināšanas par faktiem". Erudīcija ir priekšnosacījums, lai kļūtu par polimātu — cilvēku ar plašām zināšanām, kurš tās spēj izmantot sarežģītu problēmu risināšanā.
Peano aksiomas
Peano aksiomas (vai Dēdekinda-Peano aksiomas) ir aksiomas matemātiskajā loģikā, kas apraksta naturālo skaitļu un to aritmētikas īpašības. Tās 1889. gadā formulēja itāliešu matemātiķis Džuzepe Peāno. Šīs aksiomas ļauj caur dažiem simboliem un operācijām definēt bezgalīgu kopu, kas uzvedas precīzi kā labi pazīstamā naturālo skaitļu kopa, nevienā brīdī neatsaucoties un nebalstoties uz ierastajiem un cilvēkam ļoti intuitīvajiem skaitļu un skaitīšanas principiem.
Vēsture
Vēsturiski naturālo skaitļu aritmētika tika pieņemta par pašsaprotamu un aritmētikas un naturālo skaitļu īpašību formalizēšanai netika pievērsts daudz uzmanības līdz pat 19.gs. vidum, kad Hermans Grasmanis parādīja, ka daudzas no artimētikas īpašībām var izvest no dziļākām pamata sakarībām.
Formulējums
Pirmā aksioma postulē simbolu "0" par naturālu skaitli :
("katram naturālam skaitlim n tā pēctecis arī ir naturāls skaitlis") ("skaitļi m un n ir vienādi tad un tikai tad, ja to pēcteči arī ir vienādi; funkcija S ir injektīva") ("neviena naturāla skaitļa pēctecis nav 0")
Kopu konstrukcija
Izmantojot funkciju S, veido jaunus elementus, kurus var apzīmēt ar tradicionālajiem skaitļu simboliem:
Inteliģence
Vēsture
Vārda izmantošanu sociālo zinātņu kontekstā — sabiedrības slāņa apzīmēšanai — vēsturnieki saista ar 19. gadsimta poļu intelektuāli Broņislavu Trentovski, kurš ar to raksturoja patriotiski noskaņotus, profesionāli un sabiedriski aktīvus buržuāzijas slāņa locekļus, kas bija studējuši universitātē. Tiek uzskatīts, ka Trentovskis inteliģences slāni uztvēra kā revolūcijas instrumentu, lai stātos pretī Krievijas Impērijas kultūras hegemonijai jeb kundzībai. Pirmo reizi vārds "inteligencja" šajā nozīmē atrasts viņa 1843. gada darbā "Filozofijas saistība ar kibernētiku jeb valdošo tautu māksla". Trentovskis šo darbu publicēja Prūsijas Karalistes ieņemtajā Poznaņā, kur cenzūra bija liberālāka nekā Austrijas Impērijas vai Krievijas Impērijas okupētajās Polijas Karalistes daļās. Pēc neilga laika, 1844. gadā, tajā pašā pilsētā šo jēdzienu kādā laikrakstā publicēja arī poļu intelektuālis Karols Libelts, pavisam tieši norādot uz inteliģences slāni kā uz alternatīvu, apgaismotu poļu tautas vadību, pretstatot to valdošajai militārajai elitei.
Plymouth Argyle F.C.
Plymouth Argyle Football Club ir profesionāls Anglijas futbola klubs no Plimutas pilsētas, kas piedalās Anglijas otrajā spēcīgākajā futbola līgā jeb Anglijas čempionātā. Klubs savas mājas spēles aizvada Home Park stadionā, kurā ir 17 900 skatītāju vietas.
No 2016. līdz 2017. gadam klubā spēlēja Latvijas futbolists Nauris Bulvītis.
Jūrmalas Aspazijas pamatskola
Jūrmalas Aspazijas pamatskola ir pamatskola, kas atrodas Aizputes ielā 1A, Jūrmalā.
Augstais grīslis
Šīs sugas ietvaros nodala pasugas ''Carex elata ssp. elata un Carex elata ssp. omskiana.'' Abas Latvijā dažreiz aplūko kā patstāvīgas sugas.
Baltvēdera erickiņš
Uzvedība
Baltvēdera erickiņš mājo mežmalās, uzturoties pamežā un krūmājos. Ir nometnieks vai migrē īsas distances. Vasarā uzturas kalnos krūmu zonā, meža līnijas tuvumā, pundurbērzu, rododendru un kadiķu audzēs, garu un kuplu augu biežņā, ziemā ielejās, biezu subtropu mežu krūmājos, bambusu audzes ieskaitot. Baltvēdera erickiņš ir ļoti uzmanīgs un kautrīgs putniņš, bet reizēm novērojams sēžam koku galotnēs vai uz akmeņiem, galvenokārt, kad dzied. Parasti var novērot pa vienam vai ligzdošanas sezonā pa pāriem, taisnā un zemā lidojumā pārlaižoties no viena krūma uz otru.
Gaļina Satoņina
Šahs
No 1947. gada četras reizes spēlēja KPFSR sieviešu čempionāta finālos un vairākas reizes BSB "Spartaks" Krievijas un centrālās padomes sacensībās.
Pols Lambērs
Viņš 1900. gada vasaras olimpiskajās spēlēs startēja jāšanas pasta piegāžu sacensībās. Diemžēl viņa iegūtais rezultāts šajā disciplīnā nav zināms.
Engie
Grupa ir iekļauta akciju tirgus indeksos: CAC 40, BEL20 un Euronext 100.
Masao Nodzava
Masao Nodzava (ja) bija japāņu futbolists, bijis Japānas futbola izlases dalībnieks.
Kvalitātes faktors Q
Fizikālā interpretācija
Q ir bezdimensionāls parametrs, kas salīdzina oscilējošas fiziskas sistēmas amplitūdas eksponenciālo rimšanas laika konstanti tau ar tās oscilāciju periodu. Līdzīgi var teikt, ka tiek salīdzināta frekvence, kurā sistēma oscilē, ar ātrumu, ar kuru sistēma enerģiju iekliedē. Precīzāk – izmantotajai frekvencei un periodam būtu jābalstās uz sistēmas dabīgo frekvenci, kas pie zemām Q vērtībām ir nedaudz augstāka, nekā oscilāciju frekvence, kas tiek izmērīta pie nulles pārejas.
Mehāniskas sistēmas
,
Optiskas sistēmas
Ar optiskām sistēmām šajā gadījumā saprot dažādus optiskos rezonatorus. Q apraksta rezonatora spēju uzglabāt enerģiju kādā noteiktā frekvencē. Optiskajās sistēmās Q ir vairākas fizikālas interpretācijas. Viena no tām: Q ir kopējā rezonatorā esošo modu enerģija, dalīta ar jaudu, kas jāpievada rezonatoram vienas apriņķošanas laikā, lai saglabātu līdzsvaru (jo lielāks Q faktors, jo lielāka ir modu intensitāte pie vienādas pievades jaudas). To var aprēķināt:
Rezonatori ar Q faktoru 103 līdz 106 ir ar augstu Q faktoru, ar 107 un augstāku – ultra-augsts Q faktors.
Tianzhou 1
Tianzhou 1 (zh, — "Debess kuģis 1") bija Ķīnas pirmais Tianzhou sērijas automātiskais kravas kosmosa kuģis. Tas veica vairākkārtēju saslēgšanos ar kosmisko laboratoriju Tiangong 2 un degvielas pārsūknēšanas eksperimentus. Orbītā palaists 2017. gada aprīlī; no orbītas novadīts septembrī.
Lihtenšteina (Saksija)
Lihtenšteina ir pilsēta Vācijā, Saksijas zemē, Cvikavas apriņķī.
Fricis Šaberts
Biogrāfija
Fricis Šaberts piedzima (pēc vecā stila — ) Lielauces "Smiltnieku" (tagad Zebrenes pagastā) saimnieka Kārļa Šaberta un Karlīnes ģimenē.
Betsafe Latvija
Vēsture
2011. gadā, kad Betsafe strādāja 130 darbinieku un tika apkalpoti klienti vairāk kā 100 pasaules valstīs, Betsafe savā īpašumā pārpirka viens no Ziemeļeiropas lielākajiem azartspēļu uzņēmumiem “Betsson AB”.
Sponsorēšana
Latvijā tiek atbalstīti pludmales volejbolisti Aleksandrs Samoilovs un Jānis Šmēdiņš, cīņu sportists Zaurs Dāvadovs, basketbola klubs “Jūrmala/Betsafe” un florbola klubs “Betsafe Ulborka”.
Artūrs Reisners
Dzīvesgājums
No 1918. gada decembra līdz 1919. gada jūnijam Rīgā un Liepājā bijis Vācbaltiešu nacionālās komitejas vadītājs. Satversmes sapulces deputāts no Baltijas Vācu partiju saraksta. No 1919. gada zvērināts advokāts Rīgā. 1920. gadā Rīgas pilsētas domes vēlēšanās vadījis Vācu baltiešu vēlēšanu komiteju. 1920. gadā bijis Tieslietu ministrijas Pastāvīgās konsultācijas loceklis. 1920. gadā izceļoja uz Vāciju. Uzņēmuma “Schichau” juriskonsults Elbingā Rietumprūsijā. Miris 1940. gada 1. janvārī Braunšveigā Vācijā.
Saūda Arābijas karogs
Lietošana
Saskaņā ar Saūda Arābijas tiesību aktiem parasto karogu nedrīkst izkārt vertikāli. Tiek izgatavoti īpaši vertikāli karogi, kuros rotē gan uzrakstu (ticības apliecību), gan emblēmu (zobenu), lai gan tas notiek reti, jo lielākā daļa arābu valstu tradicionāli nepaceļ karogus vertikāli.
Rolfs Serensens
Dopings
Visas savas karjeras laikā Serensens noliedza dopinga lietošanu. Tomēr 2013. gada 18. martā viņš Dānijas TV2 kanālā atzinās EPO un neregulārā kortizona lietošanā.
Edijs Šlesers
Karjera
Basketbolista karjeras laikā pārstāvējis Rīgas komandas ASK, "Barons", kā arī BK Valmiera un BK Jūrmala (šajā klubā noslēdza spēlētāja karjeru 2013. gadā). Spēlējis arī ārpus Latvijas, pārstāvot Nīderlandes klubu Den Helder. 2010. gadā kopā ar "Barons/LMT" kļuva par Latvijas Basketbola līgas čempionu.
Verners Vestermanis
Biogrāfija
Verners Vestermanis piedzima (pēc vecā stila — ) Jelgavā. Studējis jurisprudenci Tartu Universitātē, Berlīnē un Greifsvaldes Universitātē.
Oto Šmits
Dzīvesgājums
Mācījās Mahiļovas vīriešu ģimnāzijā, tad 1901. gadā viņa vecāki pārcēlās uz Odesu, kur viņš mācījās Odesas 2. ģimāzijā, bet 1907. gadā pārcēlās uz Kijivu, kur viņš ar zelta medaļu pabeidza ģimnāziju (1909). Studēja matemātiku Kijivas Universitātē (1909—1913). 1916. gadā iznāca viņa monogrāfija "Abstraktā grupu teorija" (Абстрактная теория групп), un viņš tika pieņemts darbā par privātdocentu Kijivas Universitātē.
Piemiņa
Viņa vectēva Friča Ērgles māju vietā Trepmuižas apkārtnē atrodas Oto Šmita piemiņas akmens. Oto Šmita vārdā nosaukti:
15. autobusu maršruts (Rēzekne, 2012)
Maršruts
Virzienā Rītausma — Blaumaņa iela autobusi kursēja pa šādām ielām: Centrālā iela (Pleikšņi), Saules iela, Atbrīvošanas aleja, Maskavas iela un Blaumaņa iela.
Baltais grifs
Izskats un īpašības
Pieaugušam baltajam grifam ir balts apspalvojums un melnas spārnu lidspalvas. Savvaļā putniem bieži balto spalvu vietā var novērot rudu vai gaiši brūnu apspalvojumu, ko tie iegūst, pateicoties ar  dzelzi bagātu augšņu putekļiem. Putniem nebrīvē toties vienmēr ir balts apspalvojums. Knābis ir garš un slaids un augšējās daļas knābja gals ir noliekts uz leju. Atkarībā no pasugas tā krāsa var būt dažāda — gan tumši pelēka (nominālpasugai), gan gaiši dzeltena (Indijas baltajam grifam). Nāsis slaidas, garas un horizontālas. Kakla spalvas ir garas un veido kuplu apkakli. Spārni smaili, aste ķīļveida. Kājas ir gaiši sārtas pieaugušiem putniem un pelēkas jaunajiem. Nagi ir gari un taisni. Starp trešo un ceturto pirkstu ir neliela peldplēve. Seja un rīkle baltajam grifam ir bez apspalvojuma un tās āda ir dzeltena. Abi dzimumi izskatās gandrīz vienādi, bet riesta laikā tēviņa sejas āda kļūst tumšāka — oranža. Jaunie putni ir tumši pelēki vai šokolādes brūni ar baltām un melnām pazīmēm. Balto apspalvojumu baltais grifs iegūst, sasniedzot 5 gadu vecumu.
Vidēji mātītes ir nedaudz lielākas kā tēviņi (apmēram 10—15%). Pieauguša baltā grifa ķermenis ir 47—65 cm garš, mērot no knābja gala līdz astes galam. Mazākais ir Indijas baltais grifs, kura tēviņa ķermeņa garums ir 47—52 cm, mātītes 52—55,5 cm. Spārnu plētums ap 165 cm. Lielākais ir Kanāriju baltais grifs. Tā svars ir 1,9—2,85 kg. Salīdzinoši nominālpasugas baltais grifs sver 1,6—2,4 kg.
Uzvedība un barība
Visbiežāk balto grifu var novērot planējam augstu debēsīs vai nu vienu pašu vai pārī. To var novērot arī sēžam uz kāda paaugstinājuma, vērojot apkārtni. Atrodoties uz zemes, tie staiga gāzelīgā gaitā. Baltais grifs barojas ar maitu, maziem zīdītājiem, piemēram, trušiem, fekālijām (cilvēku ieskaitot), kukaiņiem, kas mājo izkārnījumos, un dažādiem augiem. Kad baltais grifs pie krituša dzīvnieka satiekas ar citiem maitas putniem, tas turas nomaļus un nogaida līdz lielākā auguma sugas paēd un pamet maitu. Zinātnieki uzskata, ka baltie grifi barojas ar zālēdāju fekālijām, lai uzņemtu karotenoīdu – dabisku pigmentu. Tādējādi putni iegūst savas sejas ādas koši dzelteno krāsu. Turklāt spēja asimilēt dzelteno pigmentu norāda uz putna briedumu.
Kultūrā
Senajā Ēģiptē ar baltā grifa hieroglifu apzīmēja skaņu (/ɑː/). Tas bija dievietes Izīdas svētais putns un Ēģiptes kultūrā tika izmantots kā simbols valdniekam un varai. Balto grifu aizsargāja faraonu likumi un to varēja bieži novērot Ēģiptes pilsētu ielās. Baltais grifs tika augstu novērtēts arī Indijas kultūrā. Indijas dienvidos Tirukalukundram templī netālu no Čengalpatu pilsētas gadsimtiem ilgi katru pēcpusdienu mūki veic barošanas ceremoniju svētajam balto grifu pārim. Tiek sagatavots īpašs ēdiens no rīsiem, kviešiem, sviesta un cukura. Ja putni neierodas uz barošanas ceremoniju, to skaidro ar faktu, ka apmeklētāju vidū ir grēcinieki.
Maiere
Maiere var būt:
Vieglatlētika 1896. gada vasaras olimpiskajās spēlēs — 1500 metri vīriešiem
Sacensības tika aizvadītas 7. aprīlī Panatinaiko stadionā. Tajās startēja 8 sportisti no 5 valstīm.
Līvciema iela (Rīga)
Ielu savienojumi
Līvciema iela ir savienota ar šādām ielām:
Vieglatlētika 1896. gada vasaras olimpiskajās spēlēs — 1500 metri vīriešiem
Šīs medaļas piešķīra Starptautiskā Olimpiskā komiteja ar atpakaļejošu datumu. Spēļu laikā uzvarētājiem tika pasniegtas sudraba un bronzas medaļas.
Elizeu
Portugāles futbola izlases sastāvā debitējis 2009. gadā. Ar izlasi uzvarējis 2016. gada Eiropas čempionātā.
Smiltāju čakstītes
Kopīgās īpašības
Lielākā ģintī ir smiltāju čakstīte (Oenanthe isabellina), kuras ķermeņa garums sasniedz 17 cm, spārnu plētums 31 cm, svars 31 g.
Sistemātika
Smiltāju čakstīšu ģints (Oenanthe)
Dziesmu un Deju svētki "Rīgai 800"
Programmā bija svētku ieskaņas pasākumi, deju lieluzvedums "Viena saule, viena zeme" Skonto stadionā un Dziesmu svētku koncerts Mežaparka Lielajā estrādē.
Orla Krauze
Biogrāfija
Kopā ar Āronu Nimcoviču veicis šaha atklātņu izpēti. Krauzes vārdā ir nosaukti atklātņu varianti dāmas bandinieka atklātnē (1. d4 d5 2. Zf3 c5) un slāvu aizsardzībā (1. d4 d5 2. c4 c6 3. Zf3 Zf6 4. Zc3 dxc4 5. a4 Lf5 6. Zh4). 1902. gadā Stokholmā bijis līdzautors grāmatai par pirmajiem trim Ziemeļu valstu šaha čempionātiem — De nordiska schackkongresserna: Stockholm 1897, Köpenhamn 1899, Göteborg 1901'.
Boriss Majorovs
Boriss Majorovs (dzimis ) ir bijušais krievu hokejists, malējais uzbrucējs. Karjeras laikā kļuvis par divkārtēju olimpisko čempionu, kā arī seškārtēju pasaules čempionu. Karjeras laikā aizvadījis 15 sezonas PSRS čempionāta komandā Maskavas "Spartak", trīs reizes izcīnot līgas čempiona titulu.
Jauno dziedātāju konkurss "Jūrmala"
Vēsture
Pirmais konkurss pēc Raimonda Paula ierosmes notika 1986. gada 25. — 30. jūnijā Dzintaru koncertzālē, tajā sacentās 12 dziedātāji no Padomju Savienības republikām. Tā sākotnējais nosaukums bija Vissavienības jauno izpildītāju konkurss, PSRS Centrālā televīzija gādāja par pasākuma tehnisko pusi, bet muzikālo pusi nodrošināja Latvijas radio un TV estrādes un vieglās mūzikas orķestris un Rīgas džeza kluba vokālais ansamblis. Latvijas estrādes mākslu pārstāvēja Santa Čaikovska (Zapacka), grupas "Tip Top" solists Einārs Vītols un ansambļa "Remix" solists Rodrigo Fomins, kurš ieguva konkursa galveno balvu (Grand Prix). Santa Čaikovska ieguva žurnālistu specbalvu.
Stefānija Turkeviča
Klavierdarbi
33. Gabalu cikls bērniem 1936 — 1946
Ukrainas Valsts
Vēsture
Pēc Brestļitovskas miera līguma noslēgšanas Padomju Krievija apņēmās izvest Sarkano armiju no Ukrainas un tā līdz 1918. gada aprīļa beigām nonāca ķeizariskās Vācijas kontrolē. Ar vācu armijas palīdzību ģenerālis Pavlo Skoropadskis 1918. gada 29. aprīlī veica valsts apvērsumu un pasludināja sevi par Ukrainas hetmani. Pēc Vācijas Novembra revolūcijas vācu karaspēks atstāja Ukrainu, hetmaņa vara tika gāzta un 1918. gada 14. decembrī varu atkal pārņēma Ukrainas Tautas Republikas valdība jeb direktorija ar Simonu Petļuru priekšgalā.
Ukrainas valsts Ģenerālštāba Organizācijas-apmācības daļas priekšnieks bija pulkvedis Pēteris Radziņš, tās armijā dienēja arī citi latviešu virsnieki.
Raflēziju dzimta
Izplatība
Tie ir reti mitro, mežaino apgabalu augi, kuru ziedēšanas ilgums ir dažas dienas, bet atrašanai nepieciešams zinošs pavadonis un veiksme.
Apraksts
Mīkstais auglis satur lielu daudzumu sēklas. No augļiem pārtiek un to sēklas izplata skaistās vāveres (Callosciurus) un tupajas (Tupaia). Augu plašāku areālu veidošanos varētu veicināt arī ziloņi, meža cūkas, tapīri, grauzēji.
Rīgas koka arhitektūra
Līdz mūsdienām saglabājušās vairākas agrākās ārpilsētas Rīgas koka muižiņas: Zēlustes muiža, Borherta muiža, Kleistu muiža, Hartmaņa muiža, Nordeķu muiža, Depkina muiža, Volera muiža u.c.
Svaru strauts
Svaru strauts (lt) ir Apšes labā krasta pieteka Lietuvā un Dienvidkurzemes novadā.
XXIV Vispārējie latviešu Dziesmu un XIV Deju svētki
XXIV Vispārējie latviešu Dziesmu un XIV Deju svētki notika no 2008. gada 5. līdz 12. jūlijam. Kopkora koncerti notika Rīgas Mežaparka Lielajā estrādē, bet „Daugavas” stadionā, arēnā "Rīga" un Starptautiskajā izstāžu centrā Ķīpsalā notika Deju svētki.
Fantāzija
Fantāzija var būt:
XXIV Vispārējie latviešu Dziesmu un XIV Deju svētki
Svētku koncepciju "Laiks" ietekmēja tas, ka UNESCO 2008. gadā iekļāva Baltijas dziesmu un deju svētku tradīcijas Reprezentatīvajā cilvēces nemateriālā kultūras mantojuma sarakstā.
Koncepcija
Šo dziesmusvētku pamatideja bija "Laiks". Māra Zālīte: "Laiks mums ir katram savs un vienlaikus visiem kopīgs. Vai tas būtu viens cilvēks vai tauta, vai arī Pasaule tās plašākajā tvērienā. Uzvedums aptver vienu dienu, vienu pasaules tapšanas apli līdz pat jauna apļa iesākumam, dejās atspoguļojot novadu tradīcijas, kas sakņojas folkloras horeogrāfiskajā un muzikālajā materiālā. Dziesma ir mūsu vairogs, bruņas un vienīgais ierocis. Un izrādās – varens ierocis. Dziedot dzimu… tūkstoš balsīs gavilē tas Lielais Dzīvais, kas ir Viens. Tā dīvainā substance, kuru pustumsā kā izbrīnā pārstaigā prožektoru stari. Jā, DZIEDOT. Tas nozīmē – pieslēdzoties neizsmeļamajam gara spēka avotam – Dziesmai, mēs dzimstam, mēs rodamies kā personības. Kā personību kopums mēs radām savu tautu, kā tauta mēs radām cilvēci. Cildenāko, kas mīt cilvēka dvēselē, mēs ieliekam Dziesmā. Tas vairs nekad nepazūd. Simtkārt pavairotu un pastiprinātu, mēs to saņemam atpakaļ. Pēc gada, pēc gadsimta, pēc tūkstoš gadiem."
Viks
Viks var būt:
Maikls Viks
M. Viks ir piedalījies četrās Visu zvaigžņu spēlēs. 2003. gadā ESPY vērtējumā viņš tika atzīts par labāko NFl spēlētāju, 2010. gadā M. Viks saņēma NFL gada labākās atgriešanās balvu.
Heincs Lindners
Iepriekš spēlējis Austrijas komandā Austria Wien, Vācijas komandās Eintracht Frankfurt un Wehen Wiesbaden, kā arī Šveices komandā Grasshoppers.
Alimhans Ermekovs
1948. gadā viņu atkal arestēja un notiesāja uz desmit gadiem. Atbrīvots 1955. gadā, strādāja Karagandas Kalnrūpniecības institūtā līdz pat aiziešanai pensijā 1958. gadā.
Karalisks piedāvājums
"Karalisks piedāvājums" (en) ir 2016. gada drāma, kas balstīts uz Deiva Egersa tāda paša nosaukuma romānu. Filmas režisors, scenārija autors un viens no mūzikas autoriem ir Toms Taikvers. Galvenās lomas filmā atveido Toms Henkss, Aleksandrs Bleks, Sarita Čoudurija, Bens Višovs, Toms Skerits un Sidse Babete Knudsena. Filmas pirmizrāde notika Trebekas filmu festivālā.
Oskars Kokoška
Oskars Kokoška (dzimis, miris ) bija austriešu ekspresionisma gleznotājs, dzejnieks un dramaturgs.
Marats Kasems
Dzīves gājums
2013. gadā Kasems kandidēja Salaspils novada domes vēlēšanās no partijas "Saskaņa", taču pēc tam tika izslēgts no partijas, jo sociālajos tīklos un citos interneta portālos plašu ievērību piesaistīja video, kurā viņš redzams, gānoties par pašvaldību vēlēšanu rezultātiem.
Gi Bara
Gi Bara (, īstajā vārdā Gi Villemss (Guy Willems); dzimis, miris ) bija Rīgā dzimis beļģu komiksu mākslinieks. Bez komiksiem darbojās arī kā Briseles avīzes La Dernière Heure žurnālists.
Amunda Ringnesa sala
Ģeogrāfija
Atrodas Kanādas Arktiskā arhipelāga Karalienes Elizabetes salu Sverdrupa salu grupā. Mesija šaurums austrumos to atdala no Aksela Heiberga sala, Hendriksena šaurums dienvidos — no Kornvolas, bet Hasela šaurums rietumos — no Ellefa Ringnesa salas. Krasti zemi, roboti ar lieliem līčiem; piekrastē vairākas nelielas saliņas, lielākā no kurām ir Heiga-Tomasa sala dienvidaustrumu piekrastē. Salas reljefs pārsvarā līdzens, augstākais punkts ir 265 m augsts ģipša evaporāts salas ziemeļdaļā.
Izabella Nilsone-Jarvandi
Aktivitātes
2018. gada decembrī Jarvandi bija viena no pamanāmākajām personām "dzelteno vestu" protestos pret masveidīgu bēgļu uzņemšanu, teikdama runas mītiņos lielākajās Zviedrijas pilsētās  un kļūdama par šo protestu publisko seju. Zviedrija, tāpat kā vairums pasaules valstu, tolaik apstiprināja savu piekrišanu ANO starptautiskās migrācijas paktam, lai gan dažas valstis — tai skaitā Latvija — to darīt atteicās. Sākotnēji jaunās aktīvistes uzmanības lokā bija tikai migrācijas problēmas, kas automātiski padarīja viņu par labējo sabiedroto. Viena no Zviedrijas rakstniecēm, seksoloģe Katerina Januša, kura profesijas dēļ bieži saskārās ar izvarošanu upuriem, atbalstīja Jarvandi pozīciju un palīdzēja tai kļūt populārai.
Kšištofs Antonijs Šembeks
Dzīvesgājums
Dzimis 1667. gada 25. martā Ščepanovas ciemā Kujāvijā. Studēja teoloģiju, tiesību zinātnes un vēsturi Romā, pēc atgriešanās dzimtenē viņu 1692. gadā iesvētīja par katoļu priesteri. Darbojās Kujāvijas bīskapijā, no 1699. gada Pšemislā, no 1703. gadā Varmijas bīskapijā, no 1708. gada Gņezno.
Aveņu mizas plaisāšana
Patogēns un tā dzīves cikls
Didymella applanata agri pavasarī vairojās ar askusporām, kas inficē apkārt esošos dzinumus ar pavasara lietus palīdzību, bet vēlāk inficēšanās notiek ar konīdijām.
Dzimte
Dzimte var būt:
Leisija Sturma
2000. gadā, Sturma sāka spēlēt ar bundzinieku Džeimsu Kalpeperu. Viņi strādāja kopā ar ģitāristiem Semīru Batačarju un Džēredu Hārtmenu. 2002. gadā grupai, ko tolaik vēl sauca par Passerby pievienojās šobrīdējais basģitārists Pets Sīlss. Juridisku iemeslu dēļ, 2004. gada jūnijā grupa tika pārdēvēta par Flyleaf.
Balāžs Džudžāks
Balāžs Džudžāks (hu, dzimis ) ir Ungārijas futbolists, spēlē pussarga pozīcijā, bijis Ungārijas futbola izlases dalībnieks un kapteinis. Kopš 2020. gada Džudžāks pārstāv Ungārijas līgas komandu Debreceni VSC.
Latgales ieņemšana (1941)
Kaujas pie Daugavpils
26. jūnijā 8.00 no rīta padomju formastērpos pārģērbta vācu vienība pārsteiguma uzbrukumā šķērso Vienības tiltu un novērsa tā uzspridzināšanu. Neskartu izdevās sagrābt arī dzelzceļa tiltu. Ap 10.00 no rīta tiltu sāka šķērsot Vērmahta 3. motorizētās divīzijas tanki, bet Sarkanās armijas kareivji atkāpās Stropu meža virzienā. 26. jūnija rītā pilsētu pameta pēdējie bēgļi. Pilsētā vēl palikušās sarkanarmiešu grupiņas veica haotisku atšaudīšanos pret vāciešiem. Pēcpusdienā un naktī padomju aviācijas 54. bumbvedēju pulks mēģināja neveiksmīgi sabombardēt Daugavas tiltus. 26. jūnija vakarā 5. gaisa korpusa desantnieki no Stropu meža virziena mēģina ieiet pilsētā, taču tiek atsisti un pameta kaujas lauku. Vakarpusē pilsētā izcēlās vairāki lieli ugunsgrēki, kuru iemesls bija apšaudes, kā arī iespējamā bēgošo padomju kareivju diversija. Sarkanarmiešu un padomju iestāžu darbinieku mēģinājumi izbēgt no pilsētas turpinājās līdz 27. jūnija vakaram. Kauju un ugunsgrēku dēļ ap 20 000 daugavpiliešu zaudēja mājas. 28. jūnijā, līdz ar ugunsgrēku norimšanu, iedzīvotāji atgriezās pilsētā. Sākās veikalu un noliktavu izlaupīšana. 27. jūnijā no Krāslavas puses Daugavpilij apmēram 30 km attālumā pietuvojās Leļušenko komandētais 21. mehanizētais tanku korpuss, no kura 175 tankiem kaujai gatavi bija vismaz 98 tanki, daudzi bija BT-7. 28. jūnija rītā tanku korpuss iebruka Maļinovkas ciemā 12 km no Daugavpils, kur sastapās ar Vērmahtu un kauju gaitā ciemats tika pilnībā iznīcināts. Līdz vakaram korpuss bija sakauts un atkāpās Aglonas un Dagdas virzienā.
Līvāni
Līvānos 25. jūnijā ieradās sarkanarmijas daļa, kas sāka veidot iepriekš paredzēto aizsardzības līniju gar Daugavu. Arī šeit sāka pulcēties vietējo pagastu padomju aktīvisti. Taču 27. jūnijā tika saņemtas ziņas par vāciešu tuvošanos un uzspridzināts Dubnas tilts. 28. jūnija pēcpusdienā padomju varas pārstāvji pameta pilsētu un devās uz Rēzekni. Pēc tam, kad Latvijas PSR valdība pameta Rīgu, atļauju evakuēties saņēma arī Latgales valdības iestāžu darbinieki, un pēc 28. jūnija Līvānos palika tikai armijas daļas.
Rēzekne
Pēc Daugavpils zaudēšanas par Sarkanās armijas centru Latgalē kļuva Rēzekne, kur sāka pulcēties daļēji dezorganizētās armijas vienības un munīcijas ešeloni. Strādnieku gvardi un čekisti pilsētā veica arestus, iebiedējot iedzīvotājus tiktāl, ka tie drošības pēc neizgāja no mājām. Pēc baumām par vāciešu tuvošanos, čekisti 1. jūlijā bēga no Rēzeknes, pirms tam spīdzinot un nogalinot 39 arestētos iedzīvotājus. 3. jūlijā Sarkanā armija saņēma atļauju atkāpties no pilsētas, nodedzinot noliktavas un uzspridzinot divus tiltus. Atkāpšanās izvērtās par haosu, kad dažādas Sarkanās armijas vienības bailēs no diversantiem sāka savstarpējas apšaudes.
Pēdējais uzbrukums
Jēkabpils apriņķa komunisti Otomāra Oškalna vadībā, kas sākotnēji netika ielaisti Krievijā, iegāja Kārsavā, kur uzņēmās izpildvaras funkcijas līdz 3. jūlijam, kad vācu 41. motorizētais korpuss ieņēma Abreni, Kārsavu un pietuvojās Ostrovai. Uz Krievijas robežas bloķētie bēgļi robežu šķērsoja tikai 3. un 4. jūlijā, kad robežsargi pameta posteņus. 4. jūlijā Totenkopf sasniedza Zilupi, un 23.00 iegāja Ludzā. 5. jūlija rītā vērmahta kontrolē bija visa Latgale.
The Animals
The Animals bija angļu 20. gadsimta 60. gadu rokgrupa, kas dibināta Ņūkāslā pie Tainas dekādes sākumā. 1964. gadā grupa pārcēlās uz Londonu, lai dotos slavas meklējumos. The Animals bija pazīstami ar grubuļaino džeza skanējumu un zemo Ērika Burdona balsi. Kā piemērs minams viņu iespējams vispazīstamākais singls The House of the Rising Sun. ASV viņi bija pazīstami kā daļa no britu invāzijas.
Oriģinālais sastāvs dažas reizes ir uzstājies 1975. un 1983. gadā. Ir bijuši vairāki pārgrupēšanās gadījumi. The Animals tika uzņemti Rokenrola Slavas zālē.
Zēmaņa efekts
Tā kā attālums starp Zēmana apakšlīmeņiem ir funkcija no magnētiskā lauka stipruma, šo efektu var izmantot, lai mērītu magnētiskā lauka stiprumu, piemēram, Saules un citu zvaigžņu, vai laboratorijas plazmās. Zēmaņa efekts ir ļoti svarīgs tādos pielietojumos, kā kodolu magnētiskās rezonanses spektroskopijā, elektronu paramagnētiskās rezonanses spektroskopijā un magnētiskās rezonanses tomogrāfijā (MRT). Vēl to var pielietot, lai uzlabotu atomu absorbcijas spektroskopijas precizitāti.
Nomenklatūra
Vēsturiski tiek izdalīts normālais un anormālais Zēmaņa efekts (kuru atklāja Tomass Prestons Dublinā, Īrijā). Anomālais efekts parādās pārejās, kurās kopējais elektronu spins ir ar nenulles vērtību. To sauca par “anomālu”, jo elektrona spins vēl nebija ticis atklāts, tāpēc, laikā, kad Zēmanis novēroja efektu, tam nebija laba izskaidrojuma.
Pielietojumi
Šī orientācija ir skaitliski neliela – daži procenti, un tā variē atkarībā no tā, kura supersīkstruktūras pāreja tiek ierosināta. Bet visbūtiskākais šeit ir no Zēmaņa efekta izrietošās sekas – orientācija mainās atkarībā no pieliktā ārējā magnētiskā lauka. Līdz dažu simtu gausu lielam magnētiskajam laukam tā pieaug, bet kad magnētiskais lauks sasniedz vairākus tūkstošus gausu, tā jau ir praktiski izzudusi. Tā kā IPO ir atkarīga no magnētiskā lauka, viens no šī efekta potenciālajiem pielietojumiem ir magnētiskā lauka mērīšana – magnetometrija.
Grodņas Vecā pils
Grodņas Vecā pils (be) jeb Batorija pils (за́мак Бато́рыя) ir viduslaiku pils Ņemanas labajā krastā Grodņas pilsētā, Baltkrievijā. Kopš 2015. gada tā tiek atjaunota aptuveni tajā formā, kādā tā bija pārbūvēta 16. gadsimta beigās.
Vēsture
Pēc Polijas sadalīšanas pils tika nodota krievu armijai un tajā atradās kazarmas un hospitālis. 1863.—1864. gadā pili izmantoja kā cietumu poļu sacelšanās dalībniekiem. Tai laikā uz vārtiem vēl bijis Stefana Batorija ģerbonis, ko vēlāk noņēma. XX gadsimtā Starpkaru Polijas varas iestādes atjaunoja Vēstnieku palātu un Seima zāli.
Olbrahts Laskis
Dzīvesgājums
1568. gadā Laskis atkal iebruka Moldāvijā, vajādams Krimas hanistes karaspēku. 1569. gadā Laskis aktīvi piedalījās Ļubļinas ūnijas noslēgšanā, atbalstīdams Sigismunda II Augusta ideju par vienotas valsts izveidi. Tajā pašā gadā Laskis pargāja no kalvinisma katoļticībā un iesaistījās kontrreformācijā.
Veģetatīvā distonija
Kopsavilkums
Veģetatīvā distonija visbiežāk izpaužas kā dažādu baiļu sajūtu sajaukums — bailes iziet no mājām, bailes no plašām telpām, plašiem laukumiem, slikta jušanās cilvēku pūlī, lielveikalos u.tml. Veģetatīvajai distonijai pieņemoties spēkā cilvēks var sākt izjust arī dažādas panikas lēkmes, krampjus organisma iekšienē un citas nelabvēlīgas blakusparādības, kas var negatīvi ietekmēt cilvēka garīgo pašsajūtu. Lai arī izjūtas ir ļoti reālas un nepatīkamas, šajā gadījumā simptomus rada nevis fiziska saslimšana, bet nervu sistēmas uzbudinājums. Veģetatīvās distonijas slimnieki samērā bieži var sastapties ar dažādiem sindromiem, kurus izraisa sirds un asinsvadu, elpošanas, gremošanas orgānu, izvadorgānu, dzimumorgānu un iekšējās sekrēcijas dziedzeru darbības traucējumi. Tā, piemēram, slimnieki var izjust neparastas un pēkšņas sirdsklauves, asinsspiediena svārstības, durošas sāpes krūtīs vai muguras krūšu daļā, dažādas ķermeņa trīces, elpas trūkumu, smaguma sajūtu vēderā, kā arī vēdera izejas un urinēšanas traucējumus.
Klasifikācija
Parasti veģetatīvie traucējumi, kas saistīti ar veģetatīvās-asinsvadu distonijas jēdzienu, ir sekundāri un rodas uz garīgu traucējumu vai somatisku slimību fona, ar organiskiem centrālās nervu sistēmas bojājumiem, hormonālo izmaiņu dēļ pusaudža gados utt. Dažos gadījumos šādi veģetatīvi traucējumi var būt endokrīnās sistēmas traucējumi, hipertensijas, hroniskas išēmiskas sirds slimības, anēmijas , sistēmiskas sarkanās vilkēdes (SLE) , koronārās sirds slimības , mitrālā vārstuļa prolapss sastāvdaļa utt. ; gadījumos, kad tie ir sekundāri garīgiem traucējumiem, tie var rasties somatoformas (ieskaitot veģetatīvās nervu sistēmas somatoformas disfunkcijas), trauksmes (ieskaitot panikas) un depresijas traucējumu ietvaros.
Žaks d'Arliņkūrs
Viņš 1900. gada vasaras olimpiskajās spēlēs startēja jāšanas pasta piegāžu sacensībās. Diemžēl viņa iegūtais rezultāts šajā disciplīnā nav zināms.
Vidussaksijas apriņķis
Apriņķī dzimusi marksiste Klāra Cetkina (Clara Zetkin, 1857—1933).
Vilkove
Vilkove (uk) ir pilsēta Ukrainas dienvidrietumos, Odesas apgabala Izmajilas rajonā. Izvietojusies apgabala dienvidrietumos Donavas deltā 207 km no apgabala centra Odesas. Tiek dēvēta arī par Donavas vai Ukrainas Venēciju — pilsētā vēsturiski izveidots sazarots transporta kanālu (jeriku) tīkls un vēl 20. gadsimta otrajā pusē ūdenstransports pilsētā bija biežāk lietots nekā autotransports. Pilsētu iekļauj Donavas biosfēras rezervāts.
Egons Krencs
Pēc Vācijas atkalapvienošanās, 1997. gadā tika notiesāts par noziegumiem, kurus izdarījis režīma laikā. Notiesāts uz sešarpus gadiem ieslodzījumā. 2003. gadā atbrīvots.
Augusts Raņķis (šahists)
Biogrāfija
1927. gadā pirmo reizi piedalījies šaha turnīrā, kuru organizējis Hermanis Matisons. 1929. gadā iestājies Latvijas universitātes tiesību zinātņu fakultātē, šai laikā arī intensīvi piedaloties šaha turnīros. 1933. gadā uzvarējis Rīgas šaha kluba finālā, kur izšķirošajā cīņā pieveicis Leonīdu Dreibergu. Pēc studiju beigšanas 1935. gadā, devies uz Liepāju, kur strādājis par apgabaltiesas viceprokuroru. Šeit viņš izcīnījis savu nozīmīgāko panākumu Latvijā, kļūstot par Kurzemes apgabala meistaru. Piedalījies 1938. gada Latvijas šaha čempionātā, kur ierindojies 7. vietā 1. virsturnīrā.